એલેરિસે તાજેતરમાં તેના એક અબજ ડોલરના ઋણને રિફાઇનાન્સ કર્યું હતું. ઇન્વેસ્ટમેન્ટ બેન્કિંગના સૂત્રોએ જણાવ્યું કે હિન્દાલ્કોએ પહેલેથી વૈશ્વિક બેન્કો સાથે આ સોદોના ફાઇનાન્સિંગ માટે વાત કરી છે. છેલ્લે બિરલાએ આટલો હિંમતભર્યો સોદો કર્યો ત્યારે ૧૧ વર્ષ અગાઉ તેમણે ૫.૭ અબજ ડોલરમાં નોવેલિસ ખરીદી હતી. હવે તેના મારફત તેઓ એલેરિસ ખરીદી રહ્યા છે. આદિત્ય બિરલા જૂથની સલાહકાર તરીકે ગોલ્ડમેન સૅશ છે. ઇટીએ ગયા વર્ષે ૧૬ ઓક્ટોબરે અહેવાલ આપ્યો હતો કે હિન્દાલ્કો એલેરિસ માટે ૩.૧ અબજ ડોલરની બિડ કરવા માંગે છે. વૈશ્વિક નાણાકીય કટોકટીના કારણે એલેરિસે ૨૦૦૯માં ચેપ્ટર ૧૧ બેન્કરપ્સીની જાહેરાત કરી હતી.